सांसद निवास के सामने कल भू-विस्थापित भजन करेंगे
कोरबा| ऊर्जाधानी भू-विस्थापित कल्याण समिति ने 6 मार्च को सुबह 11 से दोपहर 1 बजे तक सांसद निवास के सामने भजन-कीर्तन करने की घोषणा की है। समिति के अध्यक्ष सुरेन्द्र राठौर ने बताया है कि इसमें 41 गांव के 200 से ज्यादा भू-विस्थापित शामिल होंगे। यह भजन सांकेतिक है। इसलिए इसमें ज्यादा संख्या में शामिल होने की आवश्यकता तय नहीं की गई है। आंदोलन 6 चरणों में किया जाएगा। सांसद निवास में भजन-कीर्तन इसका दूसरा चरण है।
सांसद महतो ने किया स्वागत
भू-विस्थापित कल्याण समिति ने सांसद डॉ. बंशीलाल महतो द्वारा उन्हें प्रेषित पत्र उपलब्ध कराया है। इसमें डॉ. महतो ने लिखा है कि विस्थापिताें की समस्या का निराकरण नहीं हुआ है तो 6 मार्च को उनके घर के सामने भजन-कीर्तन करेंगे। जिसका वे स्वागत करते हैं। लेकिन वे ही एकमात्र ऐसे सांसद है जिनकी उनके प्रति हमदर्दी है। लगातार रोजगार व्यवस्थापन व अन्य समस्याओं के संबंध में बैठक ली।
hin_Deva hin_Deva hin_Deva hin_Deva